Triboci

Triboci fuerunt gens Germanica quae iam ante bellum Gallicum in laeva ripa Rheni hoc est in Gallia consederat.
 Historia 
Triboci circa 70 a.C.n.Potuit tamen fieri ut iam antea ibi consedissent atque advenienti Ariovisto tum se coniunxerint. cum Ariovisto flumen Rhenum transierunt atque pulsis Mediomatricis in laeva fluminis ripa consederunt. Bello adversus Romanos interfuere et  Ariovisto a Caesare proconsule 58 a.C.n. victo, Romani Tribocis  partem septentrionalem Elisatiae (eorum fines cum hodierna Rheni Inferioris praefectura circiter congruebant) adsignarunt. Quibus contermini fuerunt a meridie Rauraci, ab occidente Mediomatrici et Leuci, a septentrione Nemetes et Treveri. Ab oriente eorum ager Rheno finiebatur. Anno 27 a.C.n. cum Galliam divisit Augustus Tribocos, cui civitati caput Brocomagus erat, provinciae Belgicae adscripsit. Circa legionis VIII Augustae castra Argentoratum quoque celeriter crescebat quae hodieque magna urbs habetur et  a quarto saeculo novum caput Tribocorum fuisse videtur.

Anno 70 tempore Batavorum seditionis Triboci primo et ipsi  a Romanis una cum Treveris defecerunt ; mox tamen appropinquante valido exercitu rursus ad Romanos transfugisse dicuntur. Postea Domitianus  in novam provinciam tum creatam, Germaniam Superiorem, eos transtulit. Fictilia, arma ceteraque utensilia in eorum finibus ab archaeologis eruta a vicinis Rauracis et Mediomatricis multum differunt, quod originem Germanicam Tribocorum confirmare videturFuerunt tamen qui spreto testimonio antiquorum auctorum Tribocos Celtas fuisse vellent, in primis quia nomina oppidorum et locorum apud eos Celtica erant..

Fontes
 Caesar, libro primo De Bello Gallico 51.2 necnon libro quarto 10.3.
Strabo libro quarto Geographicorum 3.4
 Tacitus, libro quarto Historiarum 70
 Germania 28

 Notae 

 Si vis plura legere 
[Expositio, in Museo archaeologico Argentorati , 2015-2016ː], Brumath-Brocomagus : capitale de la cité des Triboques, Argentorati, 2015. Hic nonnullas paginas videre potes
 Robertus Forrer, L'Alsace romaine, Parisiis, Librairie Ernest Leroux, 1935 Recensio critica Alia recensio critica Recensio ad locutores Anglicos destinata
 Erwin Kern, Brumath/Brocomagus, Supplément à la Revue archéologique du centre de la France  2004(25)  ː 377-380 
Nicolaus Mengus,  Aux origines des Alsaciens et des Lorrains : des Triboques, Médiomatriques et Rauraques aux Gallo-Romains, Argentorati, Nuée Bleue, 2017

 Nexus externi 
De Brocomago (expositio Argentorati habita)
Pagina Musei Archaeologici


!
Categoria:Civitates Imperii Romani